CELEX: 62010CA0323
Language: lv
Date: 2011-11-24 00:00:00
Title: Apvienotās lietas no C-323/10 līdz C-326/10: Tiesas (astotā palāta palāta) 2011. gada 24. novembra spriedums ( Finanzgericht Hamburg (Vācija) lūgums sniegt prejudiciālu nolēmumu) — Gebr. Stolle GmbH & Co. KG (C-323/10, C-324/10 un C-326/10), Doux Geflügel GmbH (C-325/10)/Hauptzollamt Hamburg-Jonas (Regula (EEK) Nr. 3846/87 — Lauksaimniecība — Eksporta kompensācijas — Mājputnu gaļa — Izķidātas un noplūktas mājas vistas (Gallus domesticus))

28.1.2012   
            
            
               LV
            
            
               Eiropas Savienības Oficiālais Vēstnesis
            
            
               C 25/11
            
         
      Tiesas (astotā palāta palāta) 2011. gada 24. novembra spriedums (Finanzgericht Hamburg (Vācija) lūgums sniegt prejudiciālu nolēmumu) — Gebr. Stolle GmbH & Co. KG (C-323/10, C-324/10 un C-326/10), Doux Geflügel GmbH (C-325/10)/Hauptzollamt Hamburg-Jonas
      
      (Apvienotās lietas no C-323/10 līdz C-326/10) (1)
      
      (Regula (EEK) Nr. 3846/87 - Lauksaimniecība - Eksporta kompensācijas - Mājputnu gaļa - Izķidātas un noplūktas mājas vistas (Gallus domesticus))
      (2012/C 25/18)
      Tiesvedības valoda — vācu
      
         Iesniedzējtiesa
      
      
         Finanzgericht Hamburg
      
      
         Lietas dalībnieki pamata procesā
      
      
         Prasītājas: Gebr. Stolle GmbH & Co. KG (C-323/10, C-324/10 un C-326/10), Doux Geflügel GmbH (C-325/10)
      
         Atbildētāja: Hauptzollamt Hamburg-Jonas
      
      
         Priekšmets
      
      Lūgums sniegt prejudiciālu nolēmumu — Finanzgericht Hamburg — Komisijas 1987. gada 17. decembra Regulas (EEK) Nr. 3846/87, ar ko izveidota lauksaimniecības produktu nomenklatūra eksporta kompensācijām (OV L 366, 1. lpp.), kas grozīta ar Komisijas 1999. gada 16. decembra Regulu (EK) Nr. 2765/1999 (OV L 338, 1. lpp.), interpretācija — Pozīcija 0207 12 90 — Noplūkti, bet ne pilnībā, kā paredzēts šajā nomenklatūras pozīcijā, izķidāti mājputni
      
         Rezolutīvā daļa:
      
      
                  1)
               
               
                  Komisijas 1987. gada 17. decembra Regulas (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām, kurā grozījumi izdarīti ar Komisijas 2005. gada 15. decembra Regulu (EK) Nr. 2091/2005, ar kuru 2006. gadam publicē lauksaimniecības produktu nomenklatūru eksporta kompensācijām, I pielikuma apakšpozīcija 0207 12 90 ir jāinterpretē tādējādi, ka šajā apakšpozīcijā ietilpstošam mājputnu liemenim ir jābūt pilnībā izķidātam tādējādi, ka ar šo tarifa klasifikāciju nav savienojams tas, ka, piemēram, daļa zarnu vai trahejas pēc iekšu izņemšanas procesa beigām joprojām nav atdalītas no liemeņa;
               
            
                  2)
               
               
                  Regulas Nr. 3846/87, kurā grozījumi izdarīti ar Komisijas 1999. gada 16. decembra Regulu (EK) Nr. 2765/1999, I pielikuma produkta kods 0207 1 2 90 9990 ir jāinterpretē tādējādi, ka vārdu “neregulārs sastāvs” skaidrojums nepieļauj vairāk nekā maksimāli četru no norādītajiem subproduktiem neatdalīšanu no liemeņa vienā vai vairākos eksemplāros, ja tiek ievērots kopējais skaits četri;
               
            
                  3)
               
               
                  Regulas Nr. 3846/87, kurā grozījumi izdarīti ar Regulu Nr. 2765/1999, apakšpozīcija 0207 12 10 jāinterpretē tādējādi, ka mājputnu liemenis, kurā viens no šajā apakšpozīcijā norādītajiem subproduktiem, proti, kakls, sirds, aknas un šķilvis, ir vairākos eksemplāros, neietilpst minētajā apakšpozīcijā;
               
            
                  4)
               
               
                  Regulas Nr. 3846/87, kurā grozījumi izdarīti ar Regulu Nr. 2765/1999, I pielikuma apakšpozīcija 0207 12 10 ir jāinterpretē tādējādi, ka klasifikācijas mērķiem eksporta kompensācijām šai apakšpozīcijai atbilst mājputna liemenis, uz kura pēc mehāniskās noplūkšanas vēl ir dažas nelielas kontūrspalvas, spalvas, spalvu gali un matiņi, ja šo spalvu palieku esamība ir savienojama ar cepešu cāļu raksturojumu un ar prasību par pienācīgi labu tirdzniecības kvalitāti;
               
            
                  5)
               
               
                  Regulas Nr. 3846/87, kurā grozījumi izdarīti ar Regulu Nr. 2765/1999, I pielikuma produkta kods 0207 1 2 90 9990 ir jāinterpretē tādējādi, ka mājputna liemenis, kurā traheja vēl nav atdalīta no kakla, neietilpst šajā produkta kodā;
               
            
                  6)
               
               
                  muitas pārbaudes laikā ar mērķi noteikt, vai eksportam paredzētās preces atbilst eksporta deklarācijā norādītajai tarifa pozīcijai, daļējas deklarēto preču pārbaudes rezultāti atbilstoši Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi 70. panta 1. punktam attiecas uz visām deklarācijā minētajām precēm. Nedrīkst atzīt pieļaujamo kļūdas robežu, kas ļautu uzskatīt, ka nepilnība neietekmē kompensāciju.
               
            
         (1)  OV C 209, 31.07.2010.
      
         OV C 274, 09.10.2010